recursal/SuperWikiNEXT-32B huggingface dataset:
Το **Meeting with the G-Man+** είναι το ζωντανά ηχογραφημένο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε το 2003, οκτώ χρόνια μετά το θάνατο του καλλιτέχνη, μέσω της δισκογραφικής εταιρείας "Buddha Records".  

Η συγκεκριμένη κυκλοφορία ηχογραφήθηκε κατά τη διάρκεια της περιοδείας για την προώθηση του δίσκου "*Fresh Evidence*", του τελευταίου στούντιο άλμπουμ το οποίο κυκλοφόρησε ο Γκάλαχερ όσο βρισκόταν εν ζωή. Ένα μεγάλο μέρος του "*Meeting with the G-Man+*" αποτελείται από ακουστικές εκτελέσεις και διασκευές σε παραδοσιακά και μπλουζ τραγούδια.

Τραγούδια
---------

1. **Continental OP** *(Gallagher)* - 6:53  

2. **Moonchild** *(Gallagher)* - 5:57  

3. **Mean Desposition** *(Gallagher)* - 9:03  

4. **The Loop** *(Gallagher)* - 5:45  

5. **Don't Start Me Talkin'**  *(Gallagher)* - 7:07  

6. **She Moved Through the Fair** *(traditional arr. Gallagher)* - 1:07  

7. **Out On the Western Plain** *(Lead Belly)* - 3:58  

8. **William of Green** *(traditional arr. Gallagher)* - 1:36  

9. **Mercy River / Amazing Grace** *(Newton)* - 2:18  

10. **Walking Blues** *(Johnson)* - 5:01  

11. **Don't Think Twice It's Alright** *(Dylan)* - 2:35  

12. **Ghost Blues** *(Gallagher)* - 7:14  

13. **Messin' with the Kid** *(Wells)* - 6:52  

14. **La Bamba** *(traditional arr. Valens)* - 5:12

Οι μουσικοί
-----------

Οι μουσικοί οι οποίοι συμμετείχαν στις ηχογραφήσεις του "*Meeting with the G-Man+*" είναι οι εξής:

* Ρόρι Γκάλαχερ - φωνητικά, κιθάρα
* Τζέρι ΜακΑβόι - μπάσο
* Ρίτσαρντ Νιούμαν - κρουστά, τύμπανα
* Τζιμ Λέβατον - πλήκτρα
* Μαρκ Φέλθαμ - φυσαρμόνικα

Πηγές
-----

* Allmusic review
* Επίσημο site του Rory Gallagher

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ρόρι Γκάλαχερ |
| --- |
|  |
| 
* Τζέρι ΜακΑβόι
* Γουίλγκαρ Κάμπελ
* Ροντ ντε Αθ
* Λου Μάρτιν
* Τεντ Μακένα
* Μαρκ Φέλθαμ
* Ντέιβιντ Λέβι
* Τζιμ Λέβατον
* Ρίτσαρντ Νιούμαν
* Τζον Κουκ
 |
|  |
| Ηχογραφήσεις σε στούντιο | 
* *Rory Gallagher* (1971)
* *Deuce* (1971)
* *Blueprint* (1973)
* *Tattoo* (1973)
* *Against the Grain* (1975)
* *Calling Card* (1976)
* *Photo - Finish* (1978)
* *Top Priority* (1979)
* *Jinx* (1982)
* *Defender* (1987)
* *Fresh Evidence* (1990)
 |
|  |
| Ζωντανές ηχογραφήσεις | 
* *Live in Europe* (1972)
* *Irish Tour '74*  (1974)
* *Stage Struck* (1980)
* *Meeting with the G-Man+* (2003)
* *Live at Montreux* (2006)
* *The Beat Club Sessions* (2010)
* *Notes from San Fransisco* (2011)
 |
|  |
| Συλλογές | 
* *BBC Sessions* (1999)
* *Wheels Within Wheels* (2003)
* *Big Guns: The Very Best of Rory Gallagher* (2005)
 |
|  |
| Σχετικά άρθρα | 
* Taste
* Ρότζερ Γκλόβερ
 |

 |
Χάρτης των επαρχιών της Μακεδονικής αυτοκρατορίας, με απεικόνιση της Αρίας και των γειτονικών περιοχών
Με το όνομα **Αρία** ή **Αρεία** φέρονταν στην αρχαιότητα μεγάλη σε έκταση Σατραπεία (=υποκείμενο Βασίλειο) του Περσικού κράτους, που βρισκόταν μεταξύ της Παρθίας και της Αραχωσίας, στα σημερινά βόρεια τμήματα του Αφγανιστάν. Το όνομά της προέρχονταν από τον αρχαίο ποταμό Άρειο που έρεε στη περιοχή αυτή, τον σημερινό Χαρίρουντ. Σε σφηνοειδείς επιγραφές της εποχής του Δαρείου που έχουν ανακαλυφθεί, η σατραπεία φέρεται με το όνομα *Haraika*.

To 330 π.Χ. την περιοχή αυτή κατέλαβε ο Μέγας Αλέξανδρος και ίδρυσε πολλές ελληνικές πόλεις με κυρίαρχα τα **Αρτακόανα** ή **Αρτίκαυδνα** (σημερινή Χεράτ), πλην όμως συνεχίζοντας την εκστρατεία του σημαντικότερη πόλη αναδείχθηκε ανατολικότερα η Αλεξάνδρεια εν Αρίοις (ή *Αλεξάνδρεια εν Αρείοις*). Μετά το θάνατό του η περιοχή περιήλθε στο κράτος των Σελευκιδών και μετέπειτα στους Πάρθους. Την εποχή εκείνη υπολογίζεται από ιστορικές έρευνες ότι στην Αρεία υπήρχαν περί τις 35 πόλεις και χωριά.

Πηγές
-----

* *Νεώτερον Εγκυκλοπαιδικόν Λεξικόν Ηλίου*, τ.3ος, σ.506
* *Εγκυκλοπαίδεια Πάπυρος Λαρούς Μπριτάννικα*, τ.10ος σ.386.
Η **Ανόρθωσις Πετόσφαιρα** είναι κυπριακό, γυναικείο, πετοσφαιρικό σωματείο. Ανήκει στο σωματείο της Ανόρθωσης Αμμοχώστου. Έδρα της ομάδας είναι το Θεμιστόκλειο Αθλητικό Κέντρο στη Λεμεσό.

Ιστορία
-------

Το σωματείο Ανόρθωσις Αμμοχώστου διαθέτει κύρια γυναικεία, πετοσφαιρική ομάδα, την Ανόρθωση Αμμοχώστου, η οποία αγωνίζεται στην Α΄ κατηγορία. Το 2012 το σωματείο δημιούργησε και την ομάδα **Ανόρθωσις Πετόσφαιρα** η οποία υπέβαλε αίτηση εγγραφής στην Κυπριακή Ομοσπονδία Πετοσφαίρισης (ΚΟΠΕ) στις 24 Σεπτεμβρίου 2012. Η εγγραφής της εγκρίθηκε στις 3 Οκτωβρίου 2012. Προϋπόθεση της συμμετοχής της στα πρωταθλήματα της ομοσπονδίας είναι το γεγονός ότι θα αγωνίζεται πάντα στη Β΄ κατηγορία και σε περίπτωση προβιβασμού δεν θα αγωνιστεί στην Α΄ κατηγορία (όπου διαγωνίζεται η κύρια πετοσφαιρική ομάδα του σωματείου).

Στις 23 Οκτωβρίου 2012 η Ανόρθωσις Πετόσφαιρα συγχωνεύθηκε με την γυναικεία πετοσφαιρική ομάδα του Ναυτικού Ομίλου Αμμοχώστου (ΝΟΑ) δημιουργώντας ομάδα με την επωνυμία **ΝΟΑ/Ανόρθωσις Πετόσφαιρα** (ή **ΝΟΑ/Ανόρθωσις** ή **Ανόρθωσις/ΝΟΑ**).

Την περίοδο 2012-13 η ομάδα ΝΟΑ/Ανόρθωσις Πετόσφαιρα ανακηρύχτηκε πρωταθλήτρια Β΄ Κατηγορίας. Η πρωταθλήτρια ομάδα κέρδιζε παράλληλα την άνοδο της στην Α΄ Κατηγορία. Όμως, βάση της συμφωνίας με την ΚΟΠΕ για μη συμμετοχή της στην Α΄ κατηγορία, παραχώρησε τη θέση της στον δευτεραθλητή Παφιακό.

Την περίοδο 2013-14 εξασφάλισε από την ομοσπονδία άδεια μη συμμετοχής στο πρωτάθλημα Β΄ κατηγορίας. Επανήλθε την περίοδο 2014-15 με την επωνυμία **Ανόρθωσις Πετόσφαιρα**.

Τίτλοι-Διακρίσεις
-----------------

Ως ΝΟΑ Ανόρθωσις Πετόσφαιρα
* Β΄ Κατηγορία:
	+ Πρωταθλήτρια (1): 2013

* Κύπελλο Β΄ Κατηγορίας:
	+ Κυπελλούχος (1): 2013

Παραπομπές
----------

1. ↑  «Ετήσια Γενική Συνέλευση της ΚΟΠΕ 13.7.2013». ΚΟΠΕ. 14 Ιουλίου 2013. Αρχειοθετήθηκε από το πρωτότυπο στις 11 Οκτωβρίου 2016. Ανακτήθηκε στις 11 Οκτωβρίου 2016.
2. 1 2  «39o πρωτάθλημα ΟΠΑΠ Α Κατηγορίας γυναικών - Πρεμιέρα την Τρίτη 22.10.2013». *www.volleyball.org.cy*. ΚΟΠΕ. 20 Οκτωβρίου 2013. Αρχειοθετήθηκε από το πρωτότυπο στις 11 Οκτωβρίου 2016. Ανακτήθηκε στις 11 Οκτωβρίου 2016.
3. ↑  ΚΟΠΕ, επιμ. (12 Οκτωβρίου 2013) (pdf). *ΕΙΔΙΚΗ ΠΡΟΚΗΡΥΞΗ ΠΡΩΤΑΘΛΗΜΑΤΟΣ OΠΑΠ Β’ ΚΑΤΗΓΟΡΙΑΣ ΓΥΝΑΙΚΩΝ ΑΓΩΝΙΣΤΙΚΗΣ ΠΕΡΙΟΔΟΥ 2013 – 2014*. Λευκωσία. Αρχειοθετήθηκε από το πρωτότυπο στις 4 Φεβρουαρίου 2014. .
4. ↑  ΚΟΠΕ, επιμ. (22 Σεπτεμβρίου 2014) (pdf). *ΕΙΔΙΚΗ ΠΡΟΚΗΡΥΞΗ ΠΡΩΤΑΘΛΗΜΑΤΟΣ OΠΑΠ Β’ ΚΑΤΗΓΟΡΙΑΣ ΓΥΝΑΙΚΩΝ ΑΓΩΝΙΣΤΙΚΗΣ ΠΕΡΙΟΔΟΥ 2014 – 2015*. Λευκωσία. Αρχειοθετήθηκε από το πρωτότυπο στις 29 Ιουνίου 2015. .

Δείτε ακόμη
-----------

* Πετοσφαίριση στην Κύπρο

Εξωτερικοί σύνδεσμοι
--------------------

* Εν ενεργεία σωματεία μέλη της Κ.Ο.ΠΕ.

|  |  |  |  |  |
| --- | --- | --- | --- | --- |
| 

| π • σ • ε
Ομάδες Β΄ κατηγορίας πετοσφαίρισης γυναικών Κύπρου 2020-21 |
| --- |
|  |
|  | 
* Αναγέννηση Δερύνειας
* Ανόρθωσις Πετόσφαιρα
* ΑΠΟΚ
* Άρης Πολεμίου
* Αχιλλέας Καϊμακλίου
* Διόνυσος Έμπας
* Δικέφαλος Γερίου
* Εθνικός Λατσιών
* Ένωση Νέων Αγίου Αθανασίου
* Μαραθώνας Κάτω Βαρωσίων
* Νέα Σαλαμίνα
* Ομόνοια
* Πανιδαλιακός
* Ροτσίδης Μάμμαρι
 |

 |
Η **hash** είναι μια εντολή του Unix που εμφανίζει πληροφορίες για τη θέση εντολών που εντοπίζονται.

Σύνταξη
-------

ksh: hash [όνομα]

Περιγραφή
---------

Όταν ο χρήστης δίνει μια εντολή, το κέλυφος ψάχνει για αυτήν στις διαδρομές που ορίζονται στη μεταβλητή περιβάλλοντος PATH και αποθηκεύει τη θέση της (hash). Αυτή η εντολή είναι ενσωματωμένη στο κέλυφος και χρησιμοποιείται για την αναζήτηση της εντολής που δόθηκε. Στο κέλυφος C υλοποιείται με διαφορετικό τρόπο.

Επιλογές
--------

Υποστηρίζεται η εξής επιλογή:

```
**όνομα** Ψάχνει στη μεταβλητή περιβάλλοντος PATH για το όνομα που δίνεται
```

Κατάσταση εξόδου
----------------

Η εντολή επιστρέφει τις εξής τιμές εξόδου:

0 Επιτυχής λειτουργία

1 Σφάλμα

Παραδείγματα
------------

1. hash

Τυπώνει τον πίνακα με τις θέσεις των εντολών (hash).

2. hash cat

Αναζητά την εντολή cat στις διαδρομές της μεταβλητής περιβάλλοντος PATH. Αν αυτή βρεθεί, προστίθεται στον πίνακα.

Δείτε επίσης
------------

* bash
* csh
* find
* ksh
* Κέλυφος Bourne
* Κατάλογος βοηθημάτων του Unix

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Προγράμματα γραμμής εντολών και ενσωματωμένα του Unix και (άλλα) |
| --- |
|  |
| Σύστημα αρχείων | 
* cat
* cd
* chmod
* chown
* chgrp
* cksum
* cmp
* cp
* du
* df
* file
* fsck
* fuser
* ln
* ls
* lsattr
* lsof
* mkdir
* mount
* mv
* pwd
* rm
* rmdir
* split
* touch
 |
|  |
| Διεργασίες | 
* at
* bg
* chroot

cron
exit
fg
kill
killall
nice
pgrep
pidof
pkill
ps
pstree
sleep
time
top
wait
watch |
|  |
| Περιβάλλον χρήστη | 
* env
* finger
* id
* logname
* mesg
* passwd
* su
* sudo
* uname
* uptime
* w
* wall
* who
* whoami
* write
 |
|  |
| Επεξεργασία κειμένου | 
* awk
* comm
* cut
* ed
* ex
* fmt
* head
* iconv
* join
* less
* more
* paste
* sed
* sort
* tac
* tail
* tr
* uniq
* wc
* xargs
 |
|  |
| Προγραμματισμός Κελύφους | 
* .
* alias
* basename
* dirname
* echo
* expr
* false
* printf
* test
* true
* unset
 |
|  |
| Δικτύωση | 
* inetd
* netstat
* nslookup
* ping
* rlogin
* nc
* traceroute
 |
|  |
| Αναζήτηση | 
* find
* grep
* strings
 |
|  |
| Διάφορα | 
* apropos
* bc
* cal
* clear
* date
* dd
* lp
* man
* nl
* size
* tee
* yes
 |
|  |
| 
Κατηγορία **Κατηγορία** |

 |
Συντεταγμένες: 37°48′17.6″N 22°39′43.6″E﻿ / ﻿37.804889°N 22.662111°E﻿ / 37.804889; 22.662111

Η **Ιερά Μονή Κοιμήσεως Θεοτόκου Βράχου** Νεμέας βρίσκεται γατζωμένη στο μέσον σχεδόν ενός απόκρημνου και βραχώδους όρους, του Πολύφεγγου. Εντός του σπηλαίου υπάρχει το ναΐδριο και το καθολικό και σήμερα αποτελεί ιερό προσκύνημα πανελλήνιας ακτινοβολίας και σεβασμού.

Ιστορία
-------

Ιδρύθηκε τoν 17ο Αιώνα ( 1631 ) βεβαίως είχε αρχίσει να κτίζεται αρκετά χρόνια νωρίτερα, αρχές του 16ου αἰώνος και το 1631 ανακηρύσσεται επίσημα Μονή με άδεια της Υψηλής Πύλης Η Παναγία του Βράχου είχε μεγάλη συμβολή στον αγώνα της απελευθέρωσης του γένους.

Στα χρόνια εκείνα το ιερό τέμπλο της Μονής ήταν επίχρυσο, σημάδι του πλούτου που συσσώρευσε εκεί ο σεβασμός και η πίστη των ανθρώπων. Εντός του σπηλαίου υπάρχει και σώζεται ως σήμερα πηγή, αγίασμα, το οποίο και στα χρόνια της Τουρκοκρατίας τροφοδοτούσε και δρόσιζε τους πατέρες και τους αγωνιστές που έβρισκαν εκεί ασφάλεια σε περιόδους επιδρομών.

Η Ιερή Εικόνα
-------------

Η Ιερά Εικόνα φυλάσσεται σήμερα στο Μετόχι του Αγίου Αθανασίου για μεγαλύτερη προστασία.Χαρακτηρίζεται ως Παναγία του Πάθους. Δεξιά και αριστερά της μορφής Της και στο επάνω μέρος έχει ζωγραφισμένους δυο Αγγέλους γονυπετείς, φέροντες και σύμβολα του Πάθους.

Επιγράφεται ως «Ἡ Ἀμόλυντυος Παρθένος »και κάτω από τον δεξιό Άγγελο και αριστερά της κεφαλής του Χριστού ( Βρεφοκρατούσα )γράφει: «Ὁ τό χαῖρε πρίν τῇ Πανάγνῳ μηνύσας σύμβολα τοῦ Πάθους προδεικνύει Χριστός δέ θνητήν σάρκα ἐνδεδυμένος πότμον δεδοικώς δειλιᾶ ταῦτα βλέπων».

|  |  |
| --- | --- |
| 

|  |
| --- |
| * Πύλη:Ορθοδοξία
* Πύλη:Ελλάδα
 |

 |
Στην ελληνική μυθολογία ο **Αρέστορας** (***Αρέστωρ***) ήταν ήρωας του Άργους. Για τον λόγο αυτό οι Αργείοι αποκαλούνταν στην αρχαιότητα και **Αρεστορίδες**. Σύμφωνα με την παράδοση, ο Αρέστορας ήταν γιος του Εκβάσου και εγγονός του Άργου, του βασιλιά που έδωσε στην πόλη το όνομά της. Συνεπώς, ο Αρέστορας ήταν δισέγγονος του ίδιου του Δία. Παιδιά του Αρέστορα ήταν ο Πελασγός και ο Άργος ο Πανόπτης. Μία άλλη εκδοχή, αναφερόμενη από τον Παυσανία (Β 16, 3), παρουσιάζει τον Αρέστορα ως γιο του Φόρβαντα και σύζυγο της Μυκήνης, θυγατέρας του Ινάχου.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
Το **"Havana"** είναι ένα τραγούδι που ηχογραφήθηκε από την κουβανή-αμερικανίδα τραγουδίστρια Καμίλα Καμπέγιο και τον αμερικανό ράπερ Young Thug. Κυκλοφόρησε στις 3 Αυγούστου 2017 ως διαφημιστικό single του ντεμπούτου στούντιο άλμπουμ *Camila* (2018), μαζί με το "OMG". Στις 30 Αυγούστου 2017 μέσω των κοινωνικών μέσων ενημέρωσης, η Καμπέγιο επιβεβαίωσε ότι το τραγούδι ήταν το δεύτερο single του άλμπουμ. 

Το τραγούδι είχε τεράστια επιτυχία. Έφτασε πρώτο στην Αυστραλία, τη Βραζιλία, τον Καναδά, τη Γαλλία, την Ιρλανδία, το Μεξικό, τη Σκωτία, το Ηνωμένο Βασίλειο και τις Ηνωμένες Πολιτείες. Επίσης, έφτασε στα τοπ 10 σε αρκετές χώρες όπως την Κολομβία, τη Δανία, τη Γερμανία, τις Κάτω Χώρες, τη Νέα Ζηλανδία και την Ελβετία.

Το μουσικό του βίντεο σκηνοθετήθηκε από τον Dave Meyers και έκανε πρεμιέρα στις 24 Οκτωβρίου 2017. Το βίντεο δείχνει την Cabello να παίζει την Karla που είναι μια ηθοποιός της τηλεόρασης και πρωταγωνιστής κινηματογραφικών ταινιών. Κυκλοφόρησε επίσης ένα βίντεο, που δείχνει την τραγουδίστρια και αρκετούς χορευτές σε ένα μετρό της Νέας Υόρκης. Η Cabello παρουσίασε το "Havana" σε πολλές ζωντανές εμφανίσεις, συμπεριλαμβανομένων του 2017 MTV Europe Music.

Παραπομπές
----------

1. ↑   *Camila Cabello - Havana (Audio) ft. Young Thug*, ανακτήθηκε στις 2022-02-12
2. ↑   *Camila Cabello: Departure from Fifth Harmony and First Solo Album | Apple Music*, ανακτήθηκε στις 2022-02-12
**Αρχηγείο Ενόπλων Δυνάμεων** (Α.Ε.Δ.) ονομαζόταν από το 1968 μέχρι το 1977 το όργανο κεντρικής διοίκησης Στρατού, Ναυτικού και Αεροπορίας της Ελλάδας, το σημερινό Γενικό Επιτελείο Εθνικής Άμυνας (Γ.Ε.ΕΘ.Α). Στο Α.Ε.Δ. υπαγόταν το Αρχηγείο Στρατού (Α.Σ.), το Αρχηγείο Ναυτικού (Α.Ν.) και το Αρχηγείο Αεροπορίας (Α.Α.).

Το 1968 η στρατιωτική δικτατορία κατάργησε την συντονιστική αρμοδιότητα του Γ.Ε.ΕΘ.Α. επί των τριών κλάδων των Ενόπλων Δυνάμεων και το μετονόμασε σε Αρχηγείο Ενόπλων Δυνάμεων (Α.Ε.Δ.) το οποίο και ασκούσε πλήρη Διοίκηση στους κλάδους των Ε.Δ. σε περίοδο ειρήνης και περίοδο κρίσεων ή πόλεμου.

Το 1977 το Α.Ε.Δ. επανήλθε και πάλι σε Γ.Ε.Ε.ΘΑ. και κατέστη το Ανώτατο συντονιστικό όργανο των Ε.Δ. για την εφαρμογή και υλοποίηση των αποφάσεων του Κυβερνητικού Συμβουλίου Εξωτερικών και Άμυνας (ΚΥ.ΣΕ.Α) και του Συμβουλίου Αρχηγών Γενικών Επιτελείων (Σ.Α.Γ.Ε.).

Σημειώσεις
----------

1. ↑  Το Γ.Ε.ΕΘ.Α. συστάθηκε στις 11 Απριλίου 1950 με τον Α.Ν. 1431 και το άρθρο 2 το οποίο προέβλεπε την οργάνωση του Γ.Ε.ΕΘ.Α.

Παραπομπές
----------

Πηγές
-----

* Γενικό Επιτελείο Εθνικής Άμυνας
Ο **Μιχάλης Βρανόπουλος** (1946 – 24 Ιανουαρίου 1994) ήταν Έλληνας δικηγόρος και τραπεζίτης, που διετέλεσε διοικητής της Εθνικής Τράπεζας της Ελλάδος. Δολοφονήθηκε από την τρομοκρατική οργάνωση «17 Νοέμβρη».

Βιογραφικά στοιχεία
-------------------

Ήταν γιος του Δημήτριου Βρανόπουλου, αξιωματικού της αστυνομίας, δικηγόρου και πολιτικού, και της Ευαγγελίας Βρανοπούλου. Ετεροθαλής αδερφός του ήταν ο διπλωμάτης Γεώργιος Βρανόπουλος. Αποπεράτωσε τις εγκύκλιες σπουδές του στο Κολλέγιο Αθηνών το 1964, σπούδασε νομικά στο Πανεπιστήμιο Αθηνών και πραγματοποίησε μεταπτυχιακές σπουδές στη διοίκηση επιχείρησεων στο Wharton School for Business του Πανεπιστημίου της Πενσυλβάνια. 

Ιδιώτευσε ως δικηγόρος και υπήρξε νομικός σύμβουλος αρκετών τραπεζών. Το 1975 διορίστηκε οικονομικός σύμβουλος της Τράπεζας της Ελλάδος και το 1977 γενικός διευθυντής της Ιονικής Τράπεζας, θέση στην οποία παρέμεινε μέχρι το 1982. Το 1989 ανέλαβε τη διοίκηση της Εμπορικής Τράπεζας για να μεταπηδήσει, το 1991, στη διοίκηση της Εθνικής Τράπεζας, στον θώκο της οποίας παρέμεινε μέχρι και το 1993.

Ήταν νυμφευμένος με τη Σοφία-Ιουλία Δασκαλάκη, κόρη του Γεωργίου Δασκαλάκη, και είχαν αποκτήσει δύο παιδιά, τον Δημήτρη και την Μαρίνα.

### Δολοφονία από 17Ν.

Στις 24 Ιανουαρίου 1994 δολοφονήθηκε από μέλη της τρομοκρατικής οργάνωσης «17 Νοέμβρη» στο κέντρο της Αθήνας, στην οδό Σόλωνος, καθώς κατευθυνόταν προς το δικηγορικό του γραφείο.

Εξωτερικοί σύνδεσμοι
--------------------

* Μιχάλης Βρανόπουλος στον *Πανδέκτη*, του Εθνικού Ιδρύματος Ερευνών.
**LiMux** ονομάζεται ένα εγχείρημα της δημοτικής αρχής του Μονάχου και ταυτόχρονα μία ειδική διανομή Linux της οποίας το περιβάλλον εργασίας έχει πιστοποιηθεί σύμφωνα με το πρότυπο ISO 9241, από το TÜV και είναι βασισμένη στο Debian. Παρόμοια εγχειρήματα έχουν ξεκινήσει και αλλού όπως στο Άμστερνταμ (OpenAmsterdam), στη Βιέννη (Wienux) και στη Σαραγόσα (AZLinux).

Το εγχείρημα
------------

### Ιστορικό

Η όλη μηχανογράφηση του Δήμου του Μονάχου στηρίζονταν κατά κύριο λόγο στα Windows. Όταν η Microsoft αποφάσισε να διακόψει την υποστήριξη για τα Windows NT 4.0 πάνω στα οποία στηριζόταν ο βασικός κορμός της μηχανογράφησης το δημοτικό συμβούλιο αποφάσισε την έρευνα αγοράς για το κόστος μετάβασης στο επόμενο λειτουργικό της Microsoft ή σε άλλο λειτουργικό. Η παραμονή σε λειτουργικά της Microsoft θα κόστιζε περίπου 35 εκ. ευρώ ενώ η μετάβαση σε λύση GNU/Linux θα στοίχιζε περίπου 37 εκ. ευρώ (μαζί με το κόστος μετατροπής και εκπαίδευσης του προσωπικού για πέντε χρόνια). Αποφασίστηκε επίσης η από εδώ και πέρα αγορά ή δημιουργία προγραμμάτων ανεξάρτητων από λειτουργικό σύστημα είτε πρόκειται για προγράμματα ελεύθερου λογισμικού ή προγράμματα ανοικτού κώδικα είτε προγράμματα ιδιόκτητου λογισμικού.

Τον Αύγουστο του 2004 η διαδικασία σταμάτησε λόγω αμφιβολιών για τις πατέντες και τα πνευματικά δικαιώματα.

Στις 31 Δεκεμβρίου 2009 έγινε η πλήρης και οριστική αλλαγή στο OpenOffice.org και το Open Document Format.

### Τεχνικά θέματα

Καθώς αρκετά προγράμματα κλειστού τύπου ήταν γραμμένα για Windows και κλειστού κώδικα η μετάβαση παρουσίαζε δυσκολίες. Αποφασίστηκε να λυθούν με τρεις τρόπους:

* με τη χρήση μιας εικονικής μηχανής με Windows σε τερματικά που έχουν GNU/Linux.
* με τη χρήση του Wine μετά από κατάλληλη διαμόρφωση.
* να τρέχουν τα προγράμματα σε έναν Terminal Server.

Αν καμία από αυτές τις επιλογές δεν έλυνε το πρόβλημα τότε θα έτρεχαν σε ένα τερματικό με Windows.

Δημιουργήθηκε ένα πρόσθετο ανοικτού κώδικα για το OpenOffice.org για τη δημιουργία και επεξεργασία Προτύπων στις εφαρμογές γραφείου.

Το βασικό σύστημα είναι βασισμένο στο Debian 4.0 ("Etch") και περιλαμβάνει:

* γραφικό περιβάλλον:KDE
* σουίτα γραφείου:OpenOffice.org
* πρόγραμμα αλληλογραφίας: Thunderbird
* πρόγραμμα περιήγησης στο Διαδίκτυο: Firefox
* πρόγραμμα επεξεργασίας εικόνας: GIMP

Παραπομπές
----------

1. ↑  «TÜV zertifiziert Münchens LiMUX-Client» (στα Γερμανικά). *linux-magazin.de*. Ανακτήθηκε στις 9 Αυγούστου 2008.
2. 1 2  Organisation and political background (Decl. of Ind.)
3. ↑  «Munich halts biggest-ever Linux migration» (στα Αγγλικά). News.com. Αρχειοθετήθηκε από το πρωτότυπο στις 18 Οκτωβρίου 2019. Ανακτήθηκε στις 16 Ιανουαρίου 2008.
4. ↑  «Patent fears halt Munich Linux migration» (στα Αγγλικά). The Register. Ανακτήθηκε στις 16 Ιανουαρίου 2008. .
5. ↑  Florian Schießl, Communications manager free software & open standards (30 Δεκεμβρίου 2009). «LiMux review 2009» (στα Αγγλικά). Αρχειοθετήθηκε από το πρωτότυπο στις 10 Ιανουαρίου 2010. Ανακτήθηκε στις 7 Νοεμβρίου 2010.

Πηγές
-----

* Declaration of Independence: The LiMux Project in Munich (pdf) (αγγλικά)

  


|  |  |
| --- | --- |
| 

|  |
| --- |
| * Πύλη:Linux
 |

 |
Περί τα τέλη της βασιλείας του Όθωνα, το τότε Υπουργείο Οικονομικών, για λόγους καθαρά συνταξιοδοτικούς και όχι βέβαια ιστορικούς, ζήτησε από τους επιζώντες αγωνιστές της Εθνεγερσίας ή και από τις οικογένειες των αποθανόντων, στοιχεία της δράσεως του καθενός. Η συμπλήρωση των στοιχείων ολοκληρώθηκε στο τέλος της πρώτης δεκαετίας της βασιλείας του Γεωργίου Α΄.

Αυτό απετέλεσε το μεγάλο ιστορικό αρχείο, που όμως ξεχασμένο σε αποθήκες του υπουργείου περισώθηκε της επικείμενης καταστροφής του από τον τμηματάρχη του υπουργείου και ιστορικού συγγραφέα Τάκη Κανδηλώρου, ο οποίος, ψάχνοντας για βακούφια, το ανακάλυψε σε πολύ κακή κατάσταση. Στη συνέχεια το παρέδωσε στην Εθνική Βιβλιοθήκη, στο «*Τμήμα χειρογράφων και Ιστορικόν αρχείον*».

Βέβαια, το **Αρχείο Αγωνιστών του '21** στερείται σε μεγάλο μέρος ιστορική ακρίβεια, διότι αφενός η δράση πολλών φέρεται πολύ διογκωμένη, αφετέρου περιέχει και πρόσωπα είτε που δεν είχαν δράσει, ακόμη και λόγω ηλικίας, ή και φερόμενα ως ανύπαρκτα. Πάντως, η μελέτη του Αρχείου Αγωνιστών του '21 θεωρείται αρκετά καρποφόρο και βαρυσήμαντο από έμπειρους ερευνητές που αναζητούν διασταύρωση στοιχείων.
Στην ελληνική μυθολογία η **Μεγαμήδη** ήταν βασίλισσα των Θεσπιών της Βοιωτίας, σύζυγος του βασιλιά των Θεσπιών Θεσπίου, γιου του βασιλιά της Αττικής Ερεχθέως. Ο Θέσπιος και η Μεγαμήδη είχαν αρκετές θυγατέρες, αλλά όχι γιους. Σε μια μάταιη προσπάθεια να αποκτήσει άρρενα απόγονο, ο Θέσπιος άρχισε να έχει και εξωσυζυγικές σχέσεις με την ανοχή της Μεγαμήδης, αλλά κατέληξε τελικώς να έχει 50 κόρες. Το πρόβλημα το έλυσε κατά κάποιο τρόπο ο ήρωας Ηρακλής, χαρίζοντάς τους τουλάχιστον πολλά αρσενικά εγγόνια. (Για περισσότερα βλ. τα λήμματα Θέσπιος, Θεσπιάδες.)

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
Στην ελληνική μυθολογία με το όνομα **Μεγαρέας** (***Μεγαρεύς***) είναι κυρίως γνωστός ένας γιος του θεού Ποσειδώνα. Ο Μεγαρέας έγινε βασιλιάς στα Μέγαρα διαδεχόμενος τον πεθερό του Νίσο: ο Μεγαρέας είχε παντρευτεί την Ιφινόη, κόρη του Νίσου. Με τη σειρά του ο Μεγαρέας, όταν ο Αλκάθους κατόρθωσε να σκοτώσει τον Κιθαιρώνειο Λέοντα, του έδωσε ως βραβείο τη δική του κόρη και τον θρόνο.

Αυτή είναι η μεγαρική παράδοση του μύθου του Μεγαρέως. Σύμφωνα όμως με τη Βοιωτική παράδοση, ο Μεγαρεύς καταγόταν από τη βοιωτική πόλη Ογχηστό, είχε βοηθήσει τον Νίσο εναντίον του Μίνωα, σκοτώθηκε στη μάχη εκείνη και ενταφιάσθηκε στα Μέγαρα, που στη συνέχεια πήραν και το όνομά του. Ο Οβίδιος γράφει ότι ο Μεγαρέας ήταν εγγονός (και όχι γιος) του Ποσειδώνα, ενώ ο Πλούταρχος ότι ήταν γιος του Ογχηστού και γαμβρός του Νίσου από την *αδελφή* του Νίσου. Υπάρχουν και αναφορές ότι ο Μεγαρεύς ήταν γιος του θεού Απόλλωνα ή του Αιγέα, ή ότι ήταν σύζυγος της Μερόπης και πατέρας του Ιππομένη, του Τιμάλκου, του Ευίππου, της Ευαίχμης και της Γόργης.

Δείτε επίσης
------------

* Με το όνομα Μεγαρέας είναι επίσης γνωστός ένας γιος του Κρέοντα και της Ευρυδίκης, που θυσιάσθηκε με τη θέλησή του για τη σωτηρία των Θηβών, σύμφωνα με την προφητεία του μάντη Τειρεσία.

Παραπομπές
----------

1. ↑  «Тималк» (Ρωσικά)

Πηγές
-----

* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
Ο Όμιλος **Lifan Industry Company Limited** είναι από τους μεγαλύτερους κατασκευαστές κινητήρων και μέσων μεταφοράς στην Κίνα αλλά και σε παγκόσμια κλίμακα. Η φυσική της έδρα παραμένει ακόμη και σήμερα στο Τσονγκτσίνγκ, Κίνα, και ως έτος ίδρυσής του αναφέρεται το 1992, με ένα προσωπικό των 9 ατόμων και με το άνοιγμα μιας μικρομεσαίας επιχείρησης. Ο ιδρυτής είναι ο Κινέζος Γιν Μινγκ Σαν, ο οποίος ανήκει στα διοικητικά, γενικότερα του ομίλου. 

Αξιοσημείωτο είναι το γεγονός ότι το 2012 ο Όμιλος παρήγαγε πάνω από 1,4 εκατομμύρια δίκυκλα μόνο στην εγχώρια αγορά του.

Γενικές πληροφορίες
-------------------

Ο πρωταρχικός ρόλος της Lifan ήταν εξ αρχής η κατασκευή μοτοσυκλετών, ενώ αργότερα και συγκεκριμένα στις αρχές του 21ου αιώνα, ανοίχτηκε η κατασκευή και παραγωγή και άλλων προϊόντων. Ήδη από τον Αύγουστο του 2003 είχε αποφασιστεί πως μπορεί να αναπτύξει την βιομηχανία της και στα αυτοκίνητα, με αποτέλεσμα να εισέλθει στην παγκόσμια αυτοκινητοβιομηχανία. Εν τέλει, το 2006 έγινε η πρώτη παρουσίαση ενός τετράτροχου οχήματος, το Lifan 520, ενώ το 2007 εγκρίθηκε η εισαγωγή του στις Ευρωπαϊκές αγορές.

Γενικότερα η παλέτα της επεκτάθηκε και με μεγαλύτερα οχήματα επαγγελματικής χρήσης που συνοδεύτηκαν και με περισσότερους κινητήρες άνευ καυσίμου. Συνεπώς αυτό οδήγησε την βιομηχανία και έγινε και παραμένει γνωστή για τους παραπάνω λόγους, αφού έχει αποκτήσει παγκόσμια ευρεία αναγνώριση και ιδιαίτερα στις ηπείρους της Νότιας Αμερικής και της Αφρικής.

Παραπομπές
----------

1. ↑  «Lifan Industry (Group) Company Limited». Bloomberg. Ανακτήθηκε στις 26 Μαΐου 2017.
2. ↑  «Lifan Industry Group Company». Reuters. Ανακτήθηκε στις 26 Μαΐου 2017.
3. ↑  «Lifan Motorcycle Company Profile». China Motor Rider. 24 Μαΐου 2015. Αρχειοθετήθηκε από το πρωτότυπο στις 2 Ιουνίου 2015. Ανακτήθηκε στις 27 Μαΐου 2017.
4. ↑  «ABOUT LIFAN». Lifan. Αρχειοθετήθηκε από το πρωτότυπο στις 9 Ιουνίου 2017. Ανακτήθηκε στις 27 Μαΐου 2017.
Στις 8 Ιανουαρίου 2020, ο Πρίγκιπας Χάρι, Δούκας του Σάσσεξ και η Μέγκαν, Δούκισσα του Σάσσεξ, ανακοίνωσαν στο Instagram την απόφασή τους να παραιτηθούν από ανώτερα μέλη της βασιλικής οικογενείας και να γίνουν οικονομικά ανεξάρτητοι. Η πράξη ονομάστηκε Megxit (ένα λογοπαίγνιο του ονόματος της Meghan, και της λέξης "exit", εμπνευσμένο από το "Brexit"). 

Τα γεγονότα αυτά οδήγησαν σε συνάντηση της βασιλικής οικογενείας στις 13 Ιανουαρίου, που ονομάστηκε «Σύνοδος Κορυφής Sandringham» και περιγράφεται ως «άνευ προηγουμένου». Η βασίλισσα Ελισάβετ εξέδωσε μια σπάνια δήλωση για την οικογένειά της, και επαινέθηκε για τον γρήγορο χειρισμό της υπόθεσης. Στις 18 Ιανουαρίου, ανακοινώθηκε μια συμφωνία σύμφωνα με την οποία το ζευγάρι "δεν θα ήταν πλέον εργαζόμενο μέλος της βασιλικής οικογένειας της Βρετανίας" και δεν θα χρησιμοποιούσε τους τιμητικούς τίτλους.

Παραπομπές
----------

1. ↑  «'What are Harry and Meghan thinking?': How the world's newspapers reported Sussexes stepping back from royal family». *The Independent*. 9 Ιανουαρίου 2020. Αρχειοθετήθηκε από το πρωτότυπο στις 9 Ιανουαρίου 2020. Ανακτήθηκε στις 9 Ιανουαρίου 2020.
Συντεταγμένες: 39°31′0.1″N 22°59′43.8″E﻿ / ﻿39.516694°N 22.995500°E﻿ / 39.516694; 22.995500

Η **Ιερά Μονή Μεταμορφώσεως του Σωτήρος Φλαμουρίου** (ή Μονή Φλαμουρίου) είναι μοναστήρι που βρίσκεται στο Πήλιο.

Η Μονή Φλαμουρίου βρίσκεται σε μια μαγευτική και συγχρόνως απόμακρη τοποθεσία σε μικρή απόσταση από το χωριό Βένετο στο βόρειο Δυτικό Πήλιο, μέσα σε ένα καταπράσινο δάσος από οξιές, βελανιδιές, πεύκα και κρανιές. Η πρόσβαση γίνεται από χωματόδρομο κακής βατότητας ενώ κατά τους χειμερινούς μήνες λόγω βροχοπτώσεων και χιονιού είναι σχεδόν αδύνατη.Ιδρύθηκε τον 16ο αιώνα, μετά το 1564, από τον **Όσιο Συμεών** τον Μονοχίτωνα και Ανυπόδυτο που έφτασε στην περιοχή προερχόμενος από το Άγιο Όρος και έχτισε τη Μονή στην οποία συγκεντρώθηκε πλήθος μοναχών. Το μοναστήρι εξακολουθεί και σήμερα να λειτουργεί στα πρότυπα του Αγίου Όρους (δεν επιτρέπεται η είσοδος στις γυναίκες).

Συνεχίζοντας ο δρόμος οδηγεί στον *αρσανά* της Μονής όπου τα απομεινάρια από το εκκλησάκι του Αγ. Νικολάου θυμίζουν εποχές που το Φλαμούρι διέθετε υπεράριθμη αδελφότητα και από εκεί καλύπτονταν οι ανάγκες ανεφοδιασμού. Σήμερα συναντάμε λίγους εναπομείναντες μοναχούς που προσπαθούν να ανακαινίσουν τη Μονή με τη βοήθεια ντόπιων κτιστών.

Παραπομπές
----------

1. ↑  Αρσανάς: ναυτικός όρος βυζαντινοτουρκικής προέλευσης. Με τον όρο αυτό εννοούμε μικρές ναυπηγικές μονάδες και νεώρια
2. ↑  Φλαμούρι: προέρχεται από τη λέξη Φλάμπουρο, στρατιωτικός όρος που επί τουρκοκρατίας σήμαινε σημαία (λάβαρο).

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ρήγα Φεραίου |
| --- |
|  |
| Δημοτική Ενότητα Κάρλας | 
* Άνω Κερασιά
* Κανάλια
* Κερασιά
* Ριζόμυλος
* Στεφανοβίκειο
 |
|  |
| Δημοτική Ενότητα Κεραμιδίου | 
* Βἐνετο
* Καμάρι
* Κεραμίδι
* Μονή Μεταμορφώσεως Σωτήρος Φλαμουρίου
 |
|  |
| Δημοτική Ενότητα Φερών | 
* Άγιος Γεώργιος
* Άγιος Δημήτριος
* Αερινό
* Βελεστίνο
* Ελευθεροχώρι
* Κοκκαλαίικα
* Κοκκίνα
* Μικρό Περιβολάκι
* Περίβλεπτο
* Πολυζαίικα
* Χλόη
 |
|  |
| 
* Έδρα: Βελεστίνο
* \* (Οικισμοί με μη μόνιμο πληθυσμό)
 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ελλάδα
 |

 |
Ο **Αυγερινός Αβέρωφ** (1805 - 1875) ήταν Έλληνας πολιτικός.

Η ζωή του
---------

Γεννήθηκε στο Μέτσοβο και ήταν γιος του Μιχαήλ Αβέρωφ και αδερφός του Γεώργιου Αβέρωφ. Μια δεκαετία σχεδόν μετά την απελευθέρωση της Ελλάδας αγόρασε τεράστιες εκτάσεις στην Κήρινθο της Εύβοιας και εγκαταστάθηκε εκεί. Ασχολήθηκε παράλληλα με την πολιτική και εξελέγη δήμαρχος Κηρονηλέων. Την περίοδο 1850 - 1875 εκλεγόταν πολλάκις βουλευτής Χαλκίδος με τα κόμματα των Βούλγαρη και Κουμουνδούρου.

Ήταν παντρεμένος με την Ελένη Παχή, κόρη του κτηματία Γεώργιου Παχή, και είχε αποκτήσει αρκετά παιδιά μεταξύ των οποίων την Μαρία Αβέρωφ, μητέρα του Αλέξανδρου Παπάγου, τον Μιχαήλ Αβέρωφ και τον Νικόλαο Αβέρωφ.

Πηγές
-----

1. ↑  Πληροφορίες για τον Αυγερινό Αβέρωφ, από το Ίδρυμα Εθνικών Ερευνών
2. ↑  Βιογραφικό Αυγερινού Αβέρωφ, ανακτήθηκε την 1η Μαΐου 2010
3. ↑  Προσωπογραφία Αυγερινού Αβέρωφ[*νεκρός σύνδεσμος*], από την πινακοθήκη Ευάγγελου Αβέρωφ
Οι **Μονάδες Αποσπασμάτων Διώξεως** (ΜΑΔ) ήταν ένοπλες παραστρατιωτικές μονάδες που συγκροτήθηκαν από την κυβέρνηση Κωνσταντίνου Τσαλδάρη τον Οκτώβρη του 1946. Ο ρόλος των ΜΑΔ ήταν να συμμετάσχουν, μαζί με τη Χωροφυλακή και τον Εθνικό Στρατό, στην καταδίωξη και στην καταστροφή των αντάρτικων ομάδων της Αριστεράς που δρούσαν στην επαρχία. Οι ΜΑΔ είχαν στρατιωτική δομή και τα μέλη τους είχαν συνήθως στρατιωτική πείρα και γνώριζαν καλά τις περιοχές που δρούσαν. Στις ΜΑΔ μαζί με τις Μονάδες Ασφαλείας Υπαίθρου (ΜΑΥ), που ιδρύθηκαν την ίδια περίοδο, υπηρέτησαν συνολικά περίπου 41.000 ένοπλοι. Οι ΜΑΥ και τα ΜΑΔ καταργήθηκαν σταδιακά στο τέλος του 1947, μετά τη συμφωνία της Κυβέρνησης Σοφούλη και των Ηνωμένων Πολιτειών της Αμερικής (Νοέμβριος 1947) για τη δημιουργία του σώματος της Εθνοφρουράς.

Παραπομπές
----------

1. ↑  Μαργαρίτης 2005, σελ. 227-230.

Πηγές
-----

* Μαργαρίτης, Γιώργος (2005). *Ιστορία του ελληνικού εμφυλίου πολέμου 1946-1949*. Αθήνα: Βιβλιόραμα. ISBN 9789608087101.
Ο **Αντόν Αλεξάντροβιτς Πουσκόφ** (ρωσικά: *Антон Александрович Пушков*‎· γεννήθηκε στις 22 Νοεμβρίου 1988) είναι Ρώσος επαγγελματίας καλαθοσφαιριστής της Ζενίτ Αγίας Πετρούπολης του Πρωταθλήματος VTB και της Ευρωλίγκας .

Επαγγελματική σταδιοδρομία
--------------------------

Ο Πουσκόφ ξεκίνησε την επαγγελματική του σταδιοδρομία με τη Βολαζίν-ΓΚΕΣ Βόλσκι το 2008 και παρέμεινε στην ομάδα μέχρι τα μέσα της περιόδου 2010–11. Στη συνέχεια, πήγε στη δεύτερη ομάδα της Κίμκι Μόσχας και αργότερα εντάχθηκε στην βασική ομάδα. Με την Κίμκι κέρδισε το Eurocup της περιόδου 2011–12. Πήγε στην Κράσινιε Κρίλια κατά τη διάρκεια της χρονιάς 2012-13 και κέρδισε μαζί τους το EuroChallenge της FIBA της περιόδου 2012-13.

Ο Πουσκόφ υπέγραψε συμβόλαιο με τη Ζενίτ Αγίας Πετρούπολης το καλοκαίρι του 2015. Τον Ιούλιο του 2019 υπέγραψε νέο διετές συμβόλαιο με τη Ζενίτ.  Ο Πουσκόφ υπέγραψε επέκταση δύο ετών με την ομάδα στις 21 Ιουλίου 2021.

Παραπομπές
----------

1. ↑  «Zenit, Pushkov agree to two more years». *euroleague.net*. 1 July 2019.. Ανακτήθηκε στις 14 July 2019.
2. ↑  «Anton Pushkov signs 2-year extension with Zenit». *Sportando*. 21 Ιουλίου 2021. Ανακτήθηκε στις 21 Ιουλίου 2021.

Εξωτερικοί σύνδεσμοι
--------------------

* Ο Άντον Πούσκοφ στο eurobasket.com
* Ο Άντον Πούσκοφ στο euroleague.net
Ο **Αντώνιος**, γερμ.: Anton von Schauenburg/Schaumburg (απεβ. 1558) από τον Οίκο του Σάουμμπουργκ ήταν εκλέκτορας-αρχιεπίσκοπος της Κολωνίας από το 1557 έως το 1558.

Βιογραφία
---------

Ήταν o δεύτερος γιος του Ιακώβου Α΄ κόμη του Χόλσταϊν-Σάουενμπουργκ και της συζύγου του Μαρίας του Νάσσαου, κόρης του Ιωάννη Ε΄ κόμη του Νάσσαου-Ντίλενμπουργκ. Ο μεγαλύτερος αδελφός του Αδόλφος Γ΄ ήταν ο προκάτοχός του ως αρχιεπίσκοπος της Κολωνίας (1547-1556).

Στις 26 Οκτωβρίου 1557, ο Σύλλογος του καθεδρικού ναού της Κολωνίας εξέλεξε τον Αντώνιο ως νέο αρχιεπίσκοπο της Κολωνίας. Η εκλογή επιβεβαιώθηκε από τον πάπα Παύλο Δ΄ τον Οκτώβριο του 1557. Ο Αντώνιος δεν χειροτονήθηκε ποτέ ως ιερέας ή επίσκοπος· απέκτησε μόνο τον βαθμό του υποδιακόνου τη στιγμή του τέλους του. Πέρασε το μεγαλύτερο μέρος τού χρόνου του ως αρχιεπίσκοπος, προσπαθώντας να βελτιώσει την κατεστραμμένη οικονομική κατάσταση της αρχιεπισκοπής.

Ο Aντώνιος απεβίωσε τον Ιούνιο του 1558. Ο Κορνέλις Φλόρις ντε Βρηντ δημιούργησε συμμετρικούς τάφους για τον Aντώνιο και τον αδελφό του Αδόλφο Γ΄ στον καθεδρικό ναό της Κολωνίας. Αρχικά τα μνημεία ευρίσκοντο στον χώρο της χορωδίας, αλλά μεταφέρθηκαν στα παρεκκλήσια του ιερού βήματος το 1863. Του Αντωνίου βρίσκεται στο δυτικό άκρο του παρεκκλησιού του Αγ. Ένγκελμπερτ.

Βιβλιογραφικές αναφορές
-----------------------

* Αυτή η σελίδα βασίζεται σε αυτήν τη σελίδα στη γερμανική Wikipedia .

Εξωτερικοί σύνδεσμοι
--------------------

* Τάφος του Anton στον καθεδρικό ναό της Κολωνίας

Αναφορές
--------

1. 1 2  schaua.
2. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. schaua. Ανακτήθηκε στις 16  Οκτωβρίου 2020.
3. 1 2  Darryl Roger Lundy: (Αγγλικά) *The Peerage*.
4. ↑  koln.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95407357
* GND: 138780110

 |

 |
Οι **Μονάδες Ειδικών Αποστολών (ΜΕΑ)** ήταν ένα ειδικό επίλεκτο σώμα της Αστυνομίας Πόλεων και, μετά την συγχώνευση Χωροφυλακής και Αστυνομίας Πόλεων, της νέας ενοποιημένης Ελληνικής Αστυνομίας. Δημιουργήθηκαν το 1978 και καταργήθηκαν το 1991. Οι άνδρες τους ήταν γνωστοί ως '**ΜΕΑτζήδες** και αρκετές φορές εμφανίζονταν με πολιτική περιβολή ή με μαύρες κουκούλες.

Ιστορικό
--------

Δημιουργήθηκαν το 1978, αρχικά ως μικρή *Διμοιρία Ειδικών Αποστολών* της Αστυνομίας Πόλεων, με διοικητή τον τότε αστυνόμο Α΄ Μιχάλη Γεωργακάκη (δημοκρατικός αξιωματικός διωγμένος από την χούντα). Μετά την άνοδο του ΠΑΣΟΚ στην εξουσία το 1981, οργανώθηκαν οι *Μονάδες Ειδικών Αποστολών (ΜΕΑ)*, πάλι με διοικητή τον Γεωργακάκη.

Η κυβέρνηση του Ανδρέα Παπανδρέου στελέχωσε τα ΜΕΑ με έμπιστους αστυνομικούς, οι οποίοι εκπαιδεύονταν στρατιωτικά στο Κέντρο Εκπαίδευσης Ειδικών Δυνάμεων στο Μεγάλο Πεύκο, και χρησιμοποίησε τις μονάδες αυτές ως πολιτικά αξιόπιστη «πραιτωριανή φρουρά» και δύναμη άμεσης επέμβασης, αλλά και «*ως αιχμή του δόρατος της πολιτικής καταστολής. Ντυμένοι με πολιτικά, οι άνδρες τους μπορούσαν να διαλύουν στα μουλωχτά ανεπιθύμητες συγκεντρώσεις (όπως του κινήματος για το στρατό), χωρίς να εκτίθεται δημόσια η πολιτική ηγεσία της "Αλλαγής"».* 

Τον Απρίλιο του 1983 οι άνδρες των ΜΕΑ αντιμετώπισαν με επιτυχία αεροπειρατεία στο αεροδρόμιο του Ελληνικού. Τον Δεκέμβριο του 1984 τα ΜΕΑ κατέλαβαν τα Εξάρχεια σε επεισόδια με αναρχικούς, οι οποίοι διαμαρτύρονταν για την επίσκεψη στην Αθήνα του ακροδεξιού Γάλλου πολιτικού Ζαν-Μαρί Λε Πεν, ενώ τον Δεκέμβριο του 1987, κουκουλοφόροι άνδρες των ΜΕΑ ηγήθηκαν της επιχείρησης για την κατεδάφιση του παράνομου αντικυβερνητικού ραδιοφωνικού σταθμού FM 100 στην Θεσσαλονίκη και ξυλοκόπησαν τον τότε δήμαρχο Θεσσαλονίκης Σωτήρη Κούβελα.

Τα ΜΕΑ καταργήθηκαν επί κυβέρνησης του Κωνσταντίνου Μητσοτάκη.

Δείτε επίσης
------------

* Ο διοικητής των ΜΕΑ, Μιχάλης Γεωργακάκης, σε συνάντηση με τον πρωθυπουργό Ανδρέα Παπανδρέου, μετά την αεροπειρατεία στο Ελληνικό

Παραπομπές
----------

1. ↑  Ελεύθερος Τύπος, 23/12/1987
2. ↑
3. ↑
4. ↑
5. ↑  Ελεύθερος Τύπος, 23/12/1987
Ο  **Μιχάλης Βλάχος** είναι Έλληνας πρώην διεθνής ποδοσφαιριστής, γεννημένος στις 20 Σεπτεμβρίου 1967, ο οποίος αγωνιζόταν ως αμυντικός.

Καριέρα
-------

### Σε συλλογικό επίπεδο

Ξεκίνησε το ποδόσφαιρο από τον Απόλλωνα Σμύρνης (τότε Απόλλωνα Αθηνών) το 1985. Έξι χρόνια αργότερα, το 1991, μεταπήδησε στον Ολυμπιακό Πειραιά, παραμένοντας για δύο χρόνια, για να συνεχίσει στην ΑΕΚ από το 1993 μέχρι το 1997. Ακολούθησε μια διετία στην Αγγλία (1998-2000) με τις Πόρτσμουθ και Γουόλσολ, για να επιστρέψει στην Ελλάδα για λογαριασμό του Ιωνικού Νίκαιας (2000-02). Την περίοδο 2002-03 επέστρεψε έπειτα από 11 χρόνια στον Απόλλωνα Σμύρνης, όπου και έκλεισε την καριέρα του.

### Στις εθνικές ομάδες

Αγωνίστηκε 10 συνολικά φορές με την Εθνική Ελλάδας, το διάστημα 1989-97. Το ντεμπούτο του πραγματοποιήθηκε στις 25 Οκτωβρίου 1989 στον εκτός έδρας φιλικό αγώνα με την Ουγγαρία (1-1), όταν υπό τις οδηγίες του Αντώνη Γεωργιάδη αγωνίστηκε ως αλλαγή λίγο πριν το τέλος της αναμέτρησης.

Παραπομπές
----------

1. ↑  Ουγγαρία - Ελλάδα 25-10-1989, www.epo.gr

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Η καριέρα του Μιχάλη Βλάχου στο national football teams
* Ο Μιχάλης Βλάχος στο soccerway
* Το προφίλ του Μιχάλη Βλάχου στο transfermarkt
* Ο Μιχάλης Βλάχος στο epo.gr
Ο **Αντώνιος των Λερίνων** ή **ο ερημίτης** (ιταλικά : Antonio di Lerino) (Βαλερία, 470 περ. - Λερίνες, 28 Δεκεμβρίου 520) ήταν Ρωμαίος μοναχός που έζησε ως ερημίτης κοντά στη λίμνη Κόμο. Πέρασε τα δύο τελευταία χρόνια της ζωής του με τους μοναχούς των Λερίνων. Στην αρχαιότητα τον τιμούσαν ως παράδειγμα μυστικιστικής ζωής και γι' αυτό τον τιμούν ως άγιο στην Ρωμαιοκαθολική εκκλησία και τιμάτε η μνήμη του στις 28 Δεκεμβρίου.

Αγιογραφία
----------

Όλες οι πληροφορίες που έχουμε γι' αυτόν οφείλονται στην αγιογραφία του που έγραψε ο Εννόδιος, επίσκοπος της Παβίας. 

Γεννημένος στη Βαλέρια της Κάτω Παννονίας, σε ηλικία 8 ετών έμεινε ορφανός από πατέρα. Ο Άγιος Σεβερίνο ανέλαβε την φροντίδα του, του έμαθε τα πρώτα γράμματα και τον κατήχησε στην χριστιανική πίστη. Στη συνέχεια την εκπαίδευσή του συνέχισε ο θείος του Κωνστάντιος, ο οποίος ζούσε στη Βαυαρία στο Λορχ Βυρτεμβέργης και ήταν επίσκοπος αυτής της πόλης.

Εκεί ακολούθησε τη θρησκευτική του κλήση και έκανε θρησκευτικούς όρκους κι έγινες μοναχός. Πήγε τότε, το 488, μαζί με τον μοναχό Μπρούνο στη λίμνη Κόμο στην τοποθεσία Μπρενταλέτο και Τεόλο όπου έκανε ζωή ερημίτη και έγινε σημείο αναφοράς για τους ντόπιους χριστιανούς.

Καθώς η φήμη της αγιότητάς του και των θαυμάτων του εξαπλώθηκε, πολύς κόσμος πήγαινε να τον επισκεφτεί, έτσι για να βρει την ηρεμία και τις ασκητικές του στιγμές, μετακόμισε στις Λερίνους, όπου έζησε τα δύο τελευταία χρόνια της ζωής του και πέθανε.

Παραπομπές
----------

1. ↑  Ανακτήθηκε στις 26  Νοεμβρίου 2018.
2. ↑  Ανακτήθηκε στις 27  Νοεμβρίου 2018.
3. ↑  *Martyrologium Romanum* (Libreria Editrice Vaticana, 2004), p. 689
4. ↑  St. Anthony the Hermit, su Catholic Encyclopedia, catholic.org.
5. ↑  Antonio di Lerino, su Santi, beati e testimoni, santiebeati.it.
6. ↑  Catholic Online
7. ↑  Saints of the Orthodox Patriarchate of Rome

Βιβλιογραφία
------------

* Alban Butler, Il primo grande dizionario dei santi secondo il calendario, Casale Monferrato, Edizioni PIEMME S.p.A. 2001, ISBN 88-384-6913-X.
Ο **Αντόν Εντουάρντοβιτς Βάινο** (ρωσ. Антон Эдуардович Вайно, γενν. 17 Φεβρουαρίου 1972) είναι Ρώσος διπλωμάτης και πολιτικός εσθονικής καταγωγής, που σήμερα έχει το αξίωμα του Προσωπάρχη του Προεδρικού Εκτελεστικού Γραφείου της Ρωσικής Ομοσπονδίας (αντίστοιχο του προσωπάρχη του Λευκού Οίκου στις ΗΠΑ). Είναι εγγονός του κάποτε Α΄ Γραμματέα του Κομμουνιστικού Κόμματος Εσθονίας Καρλ Βάινο.

Βιογραφικά δεδομένα
-------------------

Ο Α. Βάινο απεφοίτησε από το Κρατικό Ινστιτούτο Διεθνών Σχέσεων της Μόσχας το 1996 με πτυχίο στις διεθνείς σχέσεις.

Εργάσθηκε στη ρωσική πρεσβεία στο Τόκιο και αργότερα στο Β΄ Ασιατικό Τμήμα του ρωσικού Υπουργείο Εξωτερικών. Ο εντάχθηκε στην προεδρική Διεύθυνση Πρωτοκόλλου της Ρωσίας το 2002. Προάχθηκε σε β΄ προσωπάρχη του κυβερνητικού προσωπικού, αργότερα σε επικεφαλής του Πρωτοκόλλου του Πρωθυπουργού και αντιπροσωπάρχη του κυβερνητικού προσωπικού το 2008.

Ο Βάινο έχει γράψει ένα βιβλίο, το *Εικόνα της νίκης*, και έχει δημοσιεύσει το εξειδικευμένο άρθρο *Η κεφαλαιοποίηση του Μέλλοντος*.

### Ρωσική εισβολή στην Ουκρανία το 2022

Τον Φεβρουάριο του 2022 ο Βάινο μπήκε στον κατάλογο κυρώσεων κατά της Ρωσίας που κατάρτισε η Ευρωπαϊκή Ένωση, επειδή κατά το σκεπτικό «υποστηρίζει ενεργά και εφαρμόζει δράσεις και πολιτικές που υπονομεύουν και απειλούν την εδαφική ακεραιότητα, την κυριαρχία και την ανεξαρτησία της Ουκρανίας, καθώς και τη σταθερότητα ή την ασφάλεια στην Ουκρανία». Στις 6 Απριλίου 2022 το Γραφείο Ελέγχου περιουσιών αλλοδαπών (*Office of Foreign Assets Control*) του Υπουργείου Οικονομικών των Ηνωμένων Πολιτειών προσέθεσε τον Βάινο στον δικό του κατάλογο με «τιμωρούμενα» με κυρώσεις πρόσωπα.

Προσωπική ζωή
-------------

Ο Βάινο είναι έγγαμος και έχει έναν γιο.

Παραπομπές
----------

1. ↑  eur-lex.europa.eu/legal-content/FR/TXT/PDF/?uri=OJ%3AL%3A2022%3A042I%3AFULL&from=FR. Ανακτήθηκε στις 24  Φεβρουαρίου 2022. σελ. 7.
2. ↑  eur-lex.europa.eu/legal-content/FR/TXT/PDF/?uri=OJ%3AL%3A2022%3A042I%3AFULL&from=FR. Ανακτήθηκε στις 24  Φεβρουαρίου 2022.
3. ↑  «Quiénes son los rusos del círculo íntimo de Vladimir Putin sancionados por EEUU, la UE y Reino Unido».
4. ↑  «Persons Б┬≥ Directory Б┬≥ President ofб═Russia». *En.kremlin.ru*. 15 Αυγούστου 2016. Ανακτήθηκε στις 19 Αυγούστου 2016.
5. ↑  Harry Bone (12 August 2016). «Latest Kremlin appointment may signal major change». BBC News.. Ανακτήθηκε στις 19 August 2016.
6. 1 2  «Anton Vaino biography». Kremlin.ru. Ανακτήθηκε στις 16 Μαρτίου 2016.
7. ↑  «КАПИТАЛИЗАЦИЯ Б УДУЩЕГО»
8. ↑  «COUNCIL DECISION (CFSP) 2022/265 of 23 February 2022 amending Decision 2014/145/CFSP concerning restrictive measures in respect of actions undermining or threatening the territorial integrity, sovereignty and independence of Ukraine». *EUR-Lex*. 23 Φεβρουαρίου 2022. Ανακτήθηκε στις 1 Μαρτίου 2022.
9. ↑  Office of Foreign Assets Control: «Notice of OFAC Sanctions Actions». Published 18 April 2022.

Πηγή - εξωτερικός σύνδεσμος
---------------------------

* Προφίλ του Α. Βάινο
Οι αγώνες δρομικών αποστάσεων σε ανώμαλο δρόμο είναι ένα άθλημα στο οποίο οι ομάδες και τα άτομα  τρέχουν στην ύπαιθρο σε φυσικό έδαφος (χώμα, γρασίδι ή ακόμα και σε πέτρινο έδαφος). Οι απόστάσεις συνήθως είναι 4 έως 12 χιλιόμετρα, ή ακόμα και περισσότερα τα τελευταία χρόνια. Οι διαδρομές μπορεί να διασχίζουν δάση, να περιλαμβάνει λόφους, επίπεδο έδαφος και μερικές φορές δρόμο με χαλίκι και πέτρες. Είναι ατομικό καθώς και ομαδικό άθλημα. Στους αγώνες συμμετέχουν άνδρες όσο και γυναίκες όλων των ηλικιών. Κυρίως λαμβάνουν χώρα κατά τη διάρκεια του φθινοπώρου και του χειμώνα καθώς και το καλοκαίρι για τους πιο απαιτητικούς αθλητές. 

Οι αγώνες ανωμάλου δρόμου ξεκίνησαν από την Βρετανία. Το πρώτο αγγλικό πρωτάθλημα έλαβε χώρα το 1876. Άμεσα επεκτάθηκε και σε  διεθνές επίπεδο με τους πρώτους αγώνες να πραγματοποιούνται το 1903.

Δρομικοί αγώνες ανωμάλου δρόμου στην Ελλάδα
-------------------------------------------
Συντεταγμένες: 36°11′N 4°26′E﻿ / ﻿36.183°N 4.433°E﻿ / 36.183; 4.433

Τοπογραφικός χάρτης της Καβυλίας στην περιοχή των Μπιμπάν
Τα **Μπιμπάν** (αραβικά: البيبان‎, καβυλιακά: *Tiggoura*, γαλλικά: Chaîne des Bibans‎ ή *Les Bibans*) είναι οροσειρά στη βόρεια Αλγερία, που συνορεύει νότια με την Καβυλία.

Γεωγραφία
---------

Οι υψηλότερες κορυφές είναι η Μανσουρά (αραβικά: جبل منصورة‎) με υψόμετρο 1.862 μ. και η Σουκσούτ (αραβικά: جبل شوكشوط‎) με υψόμετρο 1.832 μ.. Βρίσκεται στα ανατολικά του Άτλαντα της Μπλιντά και στα δυτικά των ορέων Χοντνά. Τα Μπιμπάν είναι υπο-οροσειρά του Άτλαντα του Τελλ, μέρος του ορεινού συστήματος του Άτλαντα. 

Τα στρατηγικά ορεινά περάσματα των Σιδηρών Πυλών βρίσκονται στην περιοχή και έδωσαν το όνομά τους στα όρη Μπιμπάν. Το σημαντικότερο φαράγγι είναι το βαθύ Μπαμπ αλ-Καμπίρ (Μεγάλη Πύλη), το οποίο διασχίζει το Ουαντί Σεμπά, και μέσω του οποίου περνά η σιδηροδρομική γραμμή μεταξύ Αλγερίου και Κωνσταντίνης. Το Μπαμπ αλ-Σαγκίρ (Μικρή Πύλη) του Οαντί Μπουκτούν βρίσκεται 3,5 χλμ ανατολικά.

Ορισμένοι συγγραφείς ισχυρίζονται ότι η οροσειρά ήταν γνωστή ως *Ελ Ουενουγκά* πριν από τον γαλλικό αποικισμό της Αλγερίας. Παραδοσιακά αυτά τα βουνά έχουν κατοικηθεί από τους Καβύλους. Σήμερα ο πληθυσμός των Καβύλων βρίσκεται στο κεντρικό και στο ανατολικό τμήμα της περιοχής, ενώ το δυτικό άκρο φιλοξενεί κοινότητες αραβοφώνων. Οι ντόπιοι εξασκούν την εκτροφή αιγών και τη μελισσοκομία, καθώς και την καλλιέργεια ελιών για την παραγωγή ελαιολάδου. Αρχαία ελαιοτριβεία έχουν διατηρηθεί σε μερικούς οικισμούς.

Προστατευόμενες περιοχές
------------------------

Το Εθνικό Πάρκο του Σαχαριανού Άτλαντα έκτασης 200.000 εκταρίων είναι προστατευόμενη περιοχή η οποία βρίσκεται κοντά στο Χαμάμ Νταλά στη νοτιοανατολική πλευρά της περιοχής, 15 χλμ βόρεια από την πόλη Μ'Σιλά. Ιδρύθηκε το 1992, είναι καταφύγιο για εκατοντάδες γαζέλες του Κυβιέ.

Δείτε επίσης
------------

* Κατάλογος βουνών στην Αλγερία

Παραπομπές
----------

1. ↑  Nodier, Charles (2004). *Journal de l'expédition des portes de fer*. Paris: SERRE EDITEUR. σελ. 324. ISBN 978-2-906431-76-8.
2. ↑  Youssef Benoudjit, *La Kalaa des Béni Abbès : au xvie siècle,* Dahlab, 1997, (ISBN 9961611322)
3. ↑  «Algeria.com | Saharan Atlas Region - Algeria». *Algeria.com* (στα Αγγλικά). Ανακτήθηκε στις 2 Μαΐου 2020.
4. ↑  David P. Mallon, Steven Charles Kingswood eds. *Antelopes: North Africa, the Middle East, and Asia.* σελ. 27
Η **Ανώτατη Μακεδονο-Αδριανουπολική Επιτροπή**, ΑΜΑΕ (βουλγαρικά: Върховен македоно - одрински комитет, ВМОК) κατά την επίσημη ονομασία, ή ΑΜΑΚομιτάτο, γνωστή επίσης και ως Βερχοβιστική Μακεδονική Επιτροπή, ή **Βερχοβιστικό Μακεδονικό Κομιτάτο**, ΒΜΚ (εκ του βέρχοβο = βουλγαρικά: κορυφή, κορυφαίο), ή **Ανώτατο Μακεδονικό Κομιτάτο**, ήταν μια βουλγαρική πολιτικοστρατιωτική εθνικιστική επαναστατική οργάνωση που έδρασε στη περιοχή της Μακεδονίας και Θράκης (Αδριανούπολη, βουλγαρικά: *Οντρίν*) επί κυριαρχίας Οθωμανικής Αυτοκρατορίας την περίοδο 1895-1905 με στόχο την προσάρτηση των παραπάνω περιοχών στο Πριγκιπάτο της Βουλγαρίας.

Διοίκηση
--------

Έδρα του Βερχοβιστικού Μακεδονικού Κομιτάτου ήταν η Σόφια. Πρώτος ηγέτης αυτού ήταν ο λογοτέχνης Τράικο Κιτάντσεβ τον οποίον διαδέχθηκε ο στρατηγός Δανιήλ Νικολάγιεφ και αυτού ακολούθησαν ο Ιωσήφ Κοβάτσεφ, ο Γκτζόρτσε Πετρόβ και ο Μπόρις Σαράφοβ.

Όλοι οι διατελέσαντες ηγέτες της οργάνωσης αυτής είχαν την κάλυψη τόσο του τότε ακόμα Πρίγκιπα, μετέπειτα Βασιλέως Φερδινάνδου όσο και της βουλγαρικής κυβέρνησης. Σημειώνεται ότι οι περισσότερες συνεδριάσεις της γίνονταν εντός των Ανακτόρων του Βουλγαρικού Πριγκιπάτου. Στο ΒΜΚ στρατολογούνταν κυρίως Βουλγαρομακεδόνες και Βουλγαροθρακιώτες πρόσφυγες που είχαν καταφύγει στη Βουλγαρία. Επίσης συμμετείχαν και αξιωματικοί και στρατιώτες του βουλγαρικού στρατού που κατάγονταν από τις παραπάνω περιοχές, αποκαλούμενοι όλοι «σουπρεμιστές» ή «βερχοβιστές». Περί τα τέλη της δεκαετίας του 1890 οι ηγέτες της ΕΜΕΟ κατάφεραν να πάρουν τον έλεγχο του ΒΜΚ και να αναδειχθούν σ΄ αυτό οι Βόρις Σαράφωβ, Μάτωφ και Ιβάν Γκαρβάνοβ.

Οργάνωση - δράση
----------------

Οι Βερχοβίστες προσπάθησαν στην αρχή επιχειρώντας διάφορα επεισόδια να προκαλέσουν μία ένοπλη σύρραξη βουλγαρο-τουρκικού πολέμου ευελπιστώντας στη βοήθεια του βουλγαρικού στρατού. Όταν όμως διαπίστωσαν ότι διάφορες συνθήκες που είχαν συνομολογηθεί εμπόδιζαν τη Βουλγαρία σε μία τέτοια απροκάλυπτη βοήθεια κατέφυγαν στην άσκηση τρομοκρατίας κυρίως κατά των Οθωμανών αλλά και των άλλων εθνοτήτων που ήταν εγκατεστημένοι στη περιοχή (Ελλήνων, Σέρβων, Εβραίων, Βλάχων κ.ά.). Συγκροτώντας πέντε αποσπάσματα, τα τέσσερα εισέβαλαν στο Σατζάκιο Μοναστηρίου (τότε Βιτώλια, ή Μπίτολα) που κάλυπτε το γεωγραφικό χώρο της Μακεδονίας και το πέμπτο στη περιοχή της Θράκης, Οντρίν.

Το απόσπασμα των Βερχοβιστών του Ι. Στογιάνοβ
Σημαντικότερη δράση των βερχοβιστών ήταν η συμμετοχή τους στην εξέγερση του Μελένικου (1895), εξέγερση της Άνω Τζουμαγιάς (1902) και στην άδοξη εξέγερση του Ίλιντεν (1903) που κατεστάλησαν από τον οθωμανικό στρατό με επακόλουθο την εκ μέρους της Βουλγαρίας επίσημη διάλυση της οργάνωσης.

Διοικητές
---------

|  |  |  |  |  |
| --- | --- | --- | --- | --- |
|  |  |  |  |  |
| Ο Τράικο Κιτάντσεβ | Ο Δανιήλ Νικολάγιεφ | Ο Ιωσήφ Κοβάτσεφ | Ο Γκτζόρτσε Πετρόβ | Ο Ιβάν Τσόντσεβ |

Πηγές
-----

* "Μεγάλη Ελληνική Εγκυκλοπαίδεια" τομ.ΙΣτ΄, σελ.515.
* "Νεώτερον Εγκυκλοπαιδικόν Λεξικόν Ηλίου" τομ.4ος, σελ.428

Παραπομπές
----------

1. ↑  Ίδρυμα Μουσείου Μακεδονικού Αγώνα, Αίθουσα Β', Oι πρωτεργάτες του ελληνικού ξεσηκωμού imma.edu.gr[*νεκρός σύνδεσμος*]
Ο **Μελέτιος Μελετόπουλος** (1760;-1821) ήταν ο σημαντικότερος εκπρόσωπος ιστορικής λακωνικής οικογένειας, η ύπαρξη της οποίας καταγράφεται για πρώτη φορά στην απογραφή των Ενετών το 1686. 

Προεστός του Μυστρά προεπαναστατικά, βεκίλης (εκπρόσωπος της περιοχής του) στην Κωνσταντινούπολη το 1814, μυημένος Φιλικός. Τον Φεβρουάριο του 1821 μετέβη εθελοντικά ως όμηρος στην Τρίπολη, στις φυλακές της οποίας πέθανε από τύφο στις 8 Σεπτεμβρίου,λίγο πριν την απελευθέρωση της πόλης από τον Κολοκοτρώνη. Το όνομά του αναγράφεται στην αναθηματική στήλη στην πλατεία του Άρεως στην Τρίπολη. Ο πατέρας του Ιωάννης Μελετάκης ήταν προεστός και καδής του Μυστρά, έλαβε μέρος στα Ορλωφικά και εγκατέλειψε την Πελοπόννησο με την ναυαρχίδα του Ορλώφ.